Държавен вестник, бр. 87, 2002 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  87
МИНИСТЕРСКИ СЪВЕТ
ПОСТАНОВЛЕНИЕ № 201
ОТ 3 СЕПТЕМВРИ 2002 Г.
за изменение и допълнение на Правилника за
управлението, реда и надзора в етажната соб-
ственост, утвърден с Постановление № 1486 на
Министерския съвет от 1951 г. (обн., Изв.,
бр. 101 от 1951 г.; изм. и доп., бр. 16 от 1952 г.,
бр. 14 и 32 от 1957 г.; ДВ, бр. 76 от 1978 г., бр. 73
от 1979 г. и бр. 21 от 1991 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 1 се правят следните изменения:
1. В ал. 1 думата “допуща” се заменя с “до-
пуска”.
2. В ал. 2 думите “да упражнява занятие, ко-
ето” се заменят с “да извършва дейност, която”.
3. В ал. 3 думите “правилата на социалисти-
ческото общежитие” се заменят с “добрите
нрави”.
§ 2. В чл. 2 се правят следните изменения:
1. Алинея 1 се изменя така:
“(1) Всеки собственик може да извършва
преустройства на своите части (самостоятелни
обекти) от сградата, като не изменя или завзе-
ма помещения, пространства или части от тях,
предназначени за общо ползване, и не вреди на
носимоспособността и устойчивостта на строи-
телната конструкция и на пожарната безопас-
ност и безопасното ползване на сградата.”
2. Алинея 2 се отменя.
3. Алинея 3 се изменя така:
“(3) Измененията и преустройствата на сгра-
дите или на части от тях се извършват в съот-
ветствие с разпоредбите на Закона за устройс-
тво на територията.”
§ 3. В чл. 3 се правят следните изменения и
допълнения:
1. Досегашният текст става ал. 1, като изре-
чение второ се изменя така:
“Той е длъжен да осигурява достъп в своите
помещения за извършване на необходимите
проучвателни, проектни, измервателни или
строително-монтажни работи, свързани с по-
добрения, ремонти или изменения на общи час-
ти или на чужди помещения в предвидените от
закон случаи.”
2. Създава се ал. 2:
“(2) Използването на общи части от сграда-
та от един или няколко собственици става въз
основа на решение на общото събрание при
условия и по ред, установени с правилника за
вътрешния ред.”
§ 4. В чл. 4 се се правят следните изменения
и допълнения:
1. Алинея 1 се изменя така:
“(1) Общото събрание на собствениците:
1. приема правилник за вътрешния ред;
2. избира управителен съвет или управител
за срок две години;
3. може да избере надзорен съвет в състав не
по-малко от трима души за срок 3 години при
етажна собственост с повече от 15 жилища,
ателиета, гаражи, магазини и други обекти, при-
надлежащи на различни собственици;
4. определя месечни парични вноски за пок-
риване на разходите за управлението и поддър-
жането на общите части на сградата и за други
общи разходи;
5. определя размера на месечни парични внос-
ки за извършване на непредвидени разходи, свър-
зани с отстраняване на аварии или повреди на
общите инсталации, оборудване, уредби или
други общи части на сградата, както и начина на
съхраняване на натрупаните средства;
6. приема годишен план за извършване на
ремонти в сградата;
7. до края на януари всяка година приема
годишен бюджет за приходите и разходите за
управлението и поддържането на местата за
общо ползване и за общите нужди;
8. разпределя общите разходи за осветление,
вода, отопление, поддържане, почистване и дру-
ги на местата за общо ползване и по отделни
консуматори, когато няма индивидуални измер-
вателни уреди, съобразно нормативните актове;
9. приема решения за отдаване под наем или
за предоставяне за безвъзмездно ползване на
помещения, пространства или на части от тях,
които са общи части на сградата;
10. определя начина на съхраняване на наб-
раните парични средства в касата и упълномо-
щава лице или лица, които имат право да се
разпореждат с тях;
11. приема решение за извършване на рекон-
струкции и преустройства в общите части на сгра-
дата и определя необходимите разходи за тях;
12. може да упълномощи управителния съ-
вет или управителя да вземат сами решения за
извършване на необходими дребни поправки
или разходи;
13. приема решения за изваждане от сграда-
та на собственик на етаж или на част от етаж
съгласно чл. 45 от Закона за собствеността;
14. взема решения в случаите, когато го
изискват императивни разпоредби на дейст-
ващата нормативна уредба, отнасящи се до
топлоснабдяването, водоснабдяването, сани-
тарно-хигиенните норми и други дейности в
етажната собственост;
15. решава всички други въпроси, които не
са възложени за решаване на управителния съвет
или на управителя.”
2. В ал. 2 местоимението “то” се заменя с
“общото събрание”.
3. Алинея 5 се изменя така:
“(5) С правилника за вътрешния ред се оп-
ределят:
1. органите на управление на етажната соб-
ственост;
ОФИЦИАЛЕН РАЗДЕЛ